En uge inde i kalenderårets definition på vinter begynder Nordjyllands Politi også kan kunne mærke vinterens komme i antallet af færdselsuheld, hvor glatte veje har været en faktor. Lørdag aften var der flere tilfælde i Vesthimmerland, hvor glatte veje sendte bilister af vejene. Heldigvis kom ingen personer til skade. Selvom den hårde nattefrost endnu ikke har ramt regionen, opfordrer Nordjyllands Politi alligevel til ekstra forsigtighed i denne tid, da deres erfaringer viser, at størstedelen af uheldene, der sker på grund af glatte veje, sker, når folk endnu ikke har vænnet sig helt til minusgraderne. Tilbage i november bragte vi denne reportage fra et køreteknisk anlæg, hvor der bliver givet gode råd til, hvordan du skal forholde dig, når kulde og frost gør vejene glatte. Du kan se indslaget øverst i artiklen.

Referat:
Flere færdselsuheld på grund af glatte veje.